29/01/2014 | Administración LocalMunicipal
Mesía
Emprazamento interesados recurso contencioso-administrativo procedemento ordinario 0004641/2013

En data 14 de xaneiro de 2014 recíbese neste concello escrito do Tribunal Superior de Xustiza de Galicia Sala do Contencioso - Administrativo sección 2, de A Coruña no que se comunica a interposición de recurso contencioso-administrativo procedemento ordinario 00004641/2013 por D. Vasile Laurentiu Peñarando Violero contra a resolución de aprobación do Plan Parcial do sector de solo urbanizable S-03 ARS-03, no lugar de O Campo, que desenvolve o Plan Xeral de Ordenación Municipal deste concello. No citado escrito solicitase que se proceda á remisión do expediente, ó emprazamento de cantos aparezan como interesados no expediente, e que se comunique a posible existencia doutros recursos nos que podan concorrer supostos de acumulación. Logo de ver o disposto nos artigos 38, 48, e 49 da Lei 29/1998 de 13 de xullo, reguladora da xurisdición contencioso-administrativa, en cumprimento da resolución do citado tribunal e en uso das facultades que me confire o artigo 21 da Lei 7/1985, de 2 de abril, reguladora das bases do réxime local, RESOLVO: Primeiro.- A remisión da copia expediente administrativo ó Tribunal Superior de Xustiza de Galicia Sala do Contencioso - Administrativo sección 2, de A Coruña completo, foliado e con índice de documentos, tal como se lle require, de conformidade co artigo 48 da Lei 29/98, de 13 de xullo. Segundo.- En cumprimento do disposto no artigo 49 da Lei 29/1998, de 13 de xullo, notificar a presente resolución á Carpintería Ramón García, S. L., a Dª Maria Virginia Dauta Vilela, a D. Jasper Beisti Balust, a D. Juan Crisostomo Munguira Jauset, á Axencia de Protección da Legalidade Urbanística e á Secretaría Xeral de Ordenación do Territorio e Urbanismo da Consellería de Medio Ambiente, Territorio e Infraestruturas no prazo de cinco días, emprazándoos para que poidan comparecer e persoarse como demandados no prazo de nove días, e publicar o correspondente anuncio no BOP para xeral coñecemento e publicidade a efectos de que calquera persoa que se considere interesada poida comparecer e se persoe ante o referido Tribunal no prazo dos nove días seguintes á publicación do correspondente anuncio. Terceiro.- Comunicar ó Tribunal, ós efectos da posible acumulación prevista no artigo 38 da citada Lei 29/1988, que consultados os arquivos obrantes neste Concello, consta a existencia de recurso contencioso-administrativo interposto por D. Antonio Sánchez Carro ante o Tribunal Superior de Xustiza de Galicia, sección 2ª do contencioso administrativo, contra a Orde do 26 de decembro de 2012 da Consellería de Medio Ambiente, Territorio e Infraestruturas sobre aprobación definitiva do PXOM de Mesía, procedemento ordinario 4199/2013, recurso contencioso - administrativo interposto por Dª Tania Rocio San Narciso Gurita e D. Mauricio Ariel Alpuin Bocker ante o Xulgado Contencioso Administrativo, nº 2 da Coruña, contra o Acordo da Axencia de Protección da Legalidade Urbanística (APLU) de data 19 de xullo de 2013, formulando ademais recurso indirecto contra o PXOM de Mesía, aprobado por Orde do 26 de decembro de 2012 da Consellería de Medio Ambiente, Territorio e Infraestruturas, procedemento ordinario 231/2013, así como de recurso contencioso - administrativo por D. Vasile Laurentiu Peñarando Violero contra as resolucións de alcaldía de data 12 de setembro de 2013, de data 3 de setembro de 2013, resolución de data 3 de setembro de 2013 aprobatoria Proxecto de Equidistribución do S-03 ARS-03 e decreto de alcaldía de data 24 de xullo de 2013, desestimatorio do recurso de reposición interposto contra acordo da Xunta de Goberno de data 23 de maio de 2013, procedemento ordinario 206/2013. MESÍA, 21 de xaneiro de 2014 O alcalde, D. Mariano Iglesias Castro.